Διάταξη του Δικαστηρίου (όγδοο τμήμα) της 10ης Μαΐου 2023 – MKB Multifunds κατά Επιτροπής
(Υπόθεση C‑665/21 P) (1)
«Αίτηση αναιρέσεως – Άρθρο 181 του Κανονισμού Διαδικασίας του Δικαστηρίου – Κρατικές ενισχύσεις – Εικαζόμενη κρατική ενίσχυση χορηγούμενη από κράτος μέλος υπέρ ταμείου συμμετοχών – Προκαταρκτική εξέταση της Ευρωπαϊκής Επιτροπής – Απόφαση της Επιτροπής με την οποία διαπιστώνεται ότι δεν υφίσταται κρατική ενίσχυση – Προσφυγή ακυρώσεως – Παραδεκτό – Κανονισμός (ΕΕ) 2015/1589 – Άρθρο 1, στοιχείο ηʹ – Έννοια του “ενδιαφερόμενου μέρους”»
1.      Αναίρεση – Λόγοι – Εσφαλμένη εκτίμηση των πραγματικών περιστατικών και των αποδεικτικών στοιχείων – Απαράδεκτο – Έλεγχος από το Δικαστήριο της εκτιμήσεως των πραγματικών περιστατικών και των αποδεικτικών στοιχείων – Αποκλείεται, πλην της περιπτώσεως παραμορφώσεως του περιεχομένου τους – Λόγος με τον οποίο προβάλλεται παραμόρφωση των αποδεικτικών στοιχείων – Ανάγκη επακριβούς αναφοράς των παραμορφωθέντων στοιχείων και αποδείξεως των σφαλμάτων της αναλύσεως που οδήγησαν στην παραμόρφωση αυτή
(Άρθρο 256 § 1, εδ. 2, ΣΛΕΕ· Οργανισμός του Δικαστηρίου, άρθρο 58, εδ. 1)
(βλ. σκέψεις 33-35)
2.      Ένδικη διαδικασία – Προβολή νέων ισχυρισμών κατά τη διάρκεια της διαδικασίας – Προϋποθέσεις – Λόγος στηριζόμενος σε στοιχεία που αποκαλύφθηκαν κατά την εκκρεμοδικία – Δεν υφίσταται
(Κανονισμός Διαδικασίας του Δικαστηρίου, άρθρα 127 § 1 και 190)
(βλ. σκέψη 36)
3.      Ενισχύσεις χορηγούμενες από τα κράτη – Εξέτασή τους από την Επιτροπή – Διοικητική διαδικασία – Ενδιαφερόμενος κατά το άρθρο 108, παράγραφος 2, ΣΛΕΕ – Έννοια – Επιχείρηση που δεν τελεί σε άμεση σχέση ανταγωνισμού με τον δικαιούχο της ενίσχυσης – Η επιχείρηση αυτή πρέπει να αποδείξει τη συγκεκριμένη επίδραση της ενίσχυσης στην κατάστασή της
(Άρθρο 108 § 2 ΣΛΕΕ· κανονισμός 2015/1589 του Συμβουλίου, άρθρο 1, στοιχείο ηʹ)
(βλ. σκέψεις 48-51)
4.      Αναίρεση – Λόγοι – Λόγος προβαλλόμενος για πρώτη φορά στο πλαίσιο της αιτήσεως αναιρέσεως – Νέος λόγος στηριζόμενος σε πραγματικά στοιχεία που αποκαλύφθηκαν μετά την έκδοση της διατάξεως του Γενικού Δικαστηρίου – Απαράδεκτο
(Άρθρο 256 ΣΛΕΕ· Οργανισμός του Δικαστηρίου, άρθρο 58· Κανονισμός Διαδικασίας του Δικαστηρίου, άρθρα 127 § 1, 170 § 1 και 190 § 1)
(βλ. σκέψη 52)
5.      Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Ατομικός επηρεασμός – Κριτήρια – Απόφαση της Επιτροπής με την οποία διαπιστώνεται ότι δεν υφίσταται ενίσχυση – Προσφυγή ανταγωνίστριας επιχείρησης που δεν αποδεικνύει ότι η θέση της στην αγορά επηρεάστηκε ουσιωδώς – Απαράδεκτο
(Άρθρα 108 § 2 και 263, εδ. 4, ΣΛΕΕ)
(βλ. σκέψη 58)
6.      Αναίρεση – Λόγοι – Λόγος προβαλλόμενος για πρώτη φορά στο πλαίσιο της αιτήσεως αναιρέσεως – Απαράδεκτο
(Κανονισμός Διαδικασίας του Δικαστηρίου, άρθρα 170 § 1 και 190)
(βλ. σκέψη 59)
Διατακτικό
Το Δικαστήριο διατάσσει:
1)
Απορρίπτει την αίτηση αναιρέσεως ως εν μέρει προδήλως απαράδεκτη και εν μέρει προδήλως αβάσιμη.
2)
Η MKB Multifunds BV φέρει, πέραν των δικαστικών εξόδων της, τα έξοδα στα οποία υποβλήθηκε η Ευρωπαϊκή Επιτροπή.
3)
Το Βασίλειο των Κάτω Χωρών φέρει τα δικαστικά του έξοδα.
1 EE C 11 της 10.1.2022.